**ОБЩИНСКИ СЪВЕТ - ШАБЛА**

 **Препис-извлечение !**

**ПРОТОКОЛ**

**№ 4**

**от проведено заседание на Общински съвет - Шабла**

**на 17.12.2019 година**

**ОТНОСНО:** Докладна записка относно попълване на състав на Постоянните комисии.

**РЕШЕНИЕ №13:**На основание чл. 21, ал.1, т.1 от ЗМСМА и чл.40 от Правилник за организацията и дейността на Общински съвет – Шабла, неговите комисии и взаимодействието му с Общинска администрация., Във връзка с докладна записка К-182/17.12.2019 г. Общински съвет-Шабла:

1.В Комисията по БФДП на мястото на починалия Стефан Вълев Иванов да бъде избран Красимир Георгиев Ялнъзов;

2.В Комисията по образование, култура, спорт, здравеопазване, социална политика и вероизповедания на мястото на починалия Стефан Вълев Иванов да бъде избран Красимир Георгиев Ялнъзов.

**С явно гласуване от присъстващите 11 общински съветника с 11 гласа - „за”, 0 „против” и 0 „въздържал се” – решението се приема**

**ОТНОСНО:** Докладна записка относно определяне на представител от община Шабла за участие в предстоящото извънредно заседание на Общо събрание на Асоциацията по водоснабдяване и канализация в обособената територия, обслужвана от „В и К Добрич“ АД, гр. Добрич.

**РЕШЕНИЕ №14:**На основание 21, ал. 1, т. 15 от ЗМСМА, във връзка с отправена покана от председателя на Асоциация по водоснабдяване и канализация в обособената територия, обслужвана от „В и К Добрич" АД - гр. Добрич, за свикване на извънредно заседание на Общото събрание на Асоциацията по водоснабдяване и канализация, което ще се проведе на 18.12.2019 год., от 10:00 ч. в зала „Пресцентър" на Областна администрация – Добрич и на основание чл.198 в, ал.6 и чл.10, ал.1 от Правилника за организацията и дейността на асоциациите по водоснабдяване и канализация, във връзка с докладна записка с вх.№ К-163/27.11.2019 г., Общински съвет-Шабла:

1.Определя кмета на община Шабла, Мариян Жечев за представител на община Шабла в извънредно заседание на Общото събрание на Асоциацията по водоснабдяване и канализация, на обособената територия, обслужвана от „ВиК Добрич" АД - гр. Добрич, което ще се проведе на **18.12.2019 г. от 10:00 ч**. в зала „Пресцентър" на Областна администрация –гр. Добрич.

 2.Като гласува със **„ЗА“** по представения в поканата проект на решение по т. 1 от дневния ред, а именно: „На основание чл. 20, ал. 3 от Правилника за организацията и дейността на асоциациите по водоснабдяване и канализация, Общото събрание на Асоциацията по ВиК на обособената територия, обслужвана от „ВиК Добрич" АД - гр. Добрич, приема решение за препоръчителния размер на вносната на държавата в бюджета на Асоциацията в размер на 21 471,07 лева.

 3. По останалите точки от дневния ред, както и по въпроси, включени за допълнително обсъждане в дневния ред, или поставени в хода на събранието, кмета на община Шабла, Мариян Жечев да гласува по свое вътрешно убеждение с оглед запазване интересите на община Шабла, както и да изразява становище по всички точки от предложения дневен ред.

 4. Определя инж. Марияна Бобева, началник отдел УТС, за представител на община Шабла в Общото събрание на „Асоциация по ВиК Добрич“ - гр. Добрич, което ще се проведе на 18.12.2019 год., от 10:00 ч., в зала „Пресцентър" на Областна администрация - Добрич, в случай на обективна невъзможност на кмета на община Шабла да присъства на извънредното заседание, като и делегира права и задължения посочени в т. 1 от настоящото решение.

 **С поименно гласуване от присъстващите 11 общински съветници с 11 гласа - „за”, 0 „против” и 0 „въздържал се” - решението се приема**

**„За“ – Йорданка Иванова Стоева – Йорданова; ; Красимир Георгиев Ялнъзов; Живко Спасов Иванов ;Ивелина Георгиева Янакиева – Демирева; Кирил Стефанов Кирилов, Елеонора Николова Василева; Нина Христова Петрова; Елка Йорданова Жечева; Стоян Стойчев Стоянов; Милена Петкова Тодорова;Мария Ставрева Недялова.**

**ОТНОСНО:** Докладна записка относно определяне представител от Общински съвет-Шабла в Областния съвет за намаляване на риска от бедствия.

 **РЕШЕНИЕ №15:** На основание чл. 21, ал.1 ,т.15 от Закона за местно самоуправление и местна администрация,чл.64,ал.2 от Закона за защита при бедствия, във връзка с докладна записка с Вх.№ К-177/13.12.2019 г. Общински съвет – Шабла:

Определя Стоян Стойчев Стоянов- за представител от Общински съвет-Шабла в Областния съвет за намаляване на риска от бедствия.

 **С поименно гласуване от присъстващите 11 общински съветници с 11 гласа - „за”, 0 „против” и 0 „въздържал се” - решението се приема**

**„За“ – Йорданка Иванова Стоева – Йорданова; ; Красимир Георгиев Ялнъзов; Живко Спасов Иванов ;Ивелина Георгиева Янакиева – Демирева; Кирил Стефанов Кирилов, Елеонора Николова Василева; Нина Христова Петрова; Елка Йорданова Жечева; Стоян Стойчев Стоянов; Милена Петкова Тодорова;Мария Ставрева Недялова.**

**ОТНОСНО:** Докладна записка относно одобрение на споразумение за партньорство по проект „Подобряване на природозащитното състояние на червеногушата гъска (Branta ruficollis) по процедура № ВG16М1OP002 – 3.016 „Мерки за подобряване на природозащитното състояние на птици „по приоритетна ос 3 „Натура 2000 и биоразнобразие“ на Оперативна програма „Околна среда 2014-2020 г.

**РЕШЕНИЕ №16:** На основание чл.61, ал.1 от ЗМСМА, във връзка с докладна записка с вх.№ К-179/16.12.2019 г., Общински съвет-Шабла:

1. Одобрява Споразумение за партньорство между Сдружение Земя и Птици и Община Шабла по проект по Процедура №BG16M1OP002 - 3.016 „Мерки за подобряване на природозащитното състояние на птици“ по приоритетна ос 3 „Натура 2000 и биоразнообразие” на Оперативна програма „Околна среда 2014-2020 г.

 2.Възлага на кмета да предприеме последващи действия.

**С явно гласуване от присъстващите 11 общински съветника с 11 гласа - „за”, 0 „против” и 0 „въздържал се” – решението се приема**

**ОТНОСНО:** Докладна записка относно изменение и допълнение на Наредба за управление на отпадъците на територията на община Шабла.

**РЕШЕНИЕ №17:**На основание чл. 21, ал. 2 от Закона за местното самоуправление и местната администрация и чл. 22 от Закона за управление на отпадъците,във връзка с докладна записка с вх.№К-152/11.11.2019 г. Общински съвет-Шабла:

 Приема Наредба за изменение и допълнение на Наредбата за управление на отпадъците на територията на община Шабла:

§ 1. В чл. 25 се правят следните изменения и допълнения:

а) Чл. 25, ал. 2 т. 1 – т. 5 се изменя по следния начин:

(2) Изискването по ал. 1 не се прилага за:

1. премахване на сгради с разгъната застроена площ (РЗП), по-малка от 300 кв. м;

2. премахване на сгради с паянтова конструкция;

3. реконструкция и основен ремонт на строежи с РЗП, по-малка от 700 кв. м;

4. промяна на предназначението на строежи с РЗП, по-малка от 700 кв. м;

5. строеж на сгради с РЗП, по-малка от 700 кв. м;

б) В чл. 25, ал. 2 се създават нови т. 6 – т. 12:

6. изграждане, реконструкция, основен ремонт и премахване на подземни и надземни линейни мрежи в областта на водоснабдяването и канализацията, електроснабдяването, топлоснабдяването, газоснабдяването, електронните съобщения, хидромелиорациите, третирането на отпадъците и геозащитната дейност с дължина до 1500 линейни метра в урбанизирани територии;

7. изграждане, реконструкция и основен ремонт на подземни и надземни линейни мрежи в областта на водоснабдяването и канализацията, електроснабдяването, топлоснабдяването, газоснабдяването, електронните съобщения, хидромелиорациите, третирането на отпадъците и геозащитната дейност с дължина до 5000 линейни метра извън урбанизирани територии;

8. премахване на подземни и надземни линейни мрежи в областта на водоснабдяването и канализацията, електроснабдяването, топлоснабдяването, газоснабдяването, електронните съобщения, хидромелиорациите, третирането на отпадъците и геозащитната дейност с дължина до 1000 линейни метра извън урбанизирани територии;

9. изграждане, рехабилитация, основен ремонт, реконструкция и премахване на пътища с дължина до 500 линейни метра;

10. премахване на негодни за ползване или застрашаващи безопасността строежи, когато е наредено по спешност от компетентен орган, с РЗП, по-малка от 300 кв. м;

11. изграждане и премахване на строежи от шеста категория;

12. всички текущи ремонти.

в) Чл. 25, ал. 3 се изменя по следния начин:

(3) За всички СМР и/или премахване на строежи извън обхвата на изключенията по ал. 1, се изготвя ПУСО и се прилагат изискванията на този раздел.

г) Чл. 25, ал. 4, т. 1 - 2 се изменят по следния начин:

(4) Преди откриването на строителната площадка и/или преди започването на дейностите по изграждане или премахване на строеж възложителят внася за одобряване в общината:

1. план за управление на строителните отпадъци в случаите, когато се изисква по Закона за управление на отпадъците;

2. план за безопасност и здраве.

д) Чл. 25, ал. 5 - 10 се изменят по следния начин:

(5) Планът по ал. 1, т. 1 се одобрява при условията и по реда на Закона за управление на отпадъците.

(6) Планът по ал. 1, т. 2 се одобрява от кмета на общината или от оправомощено от него длъжностно лице в 14-дневен срок от внасянето му.

(7) За строежи, разположени на територията на повече от една община, плановете по ал. 1 се одобряват от кметовете на съответните общини или от оправомощени от тях длъжностни лица за частта от строежа, която се изпълнява в териториалния обхват на съответната община.

(8) За обектите, свързани с отбраната и сигурността на страната, планът по ал. 1, т. 2 се одобрява от министъра на отбраната, съответно от министъра на вътрешните работи, от председателя на Държавна агенция "Национална сигурност" или от председателя на Държавна агенция "Разузнаване" в срока по ал. 3.

(9) Одобрените планове по ал. 1 губят правно действие, в случай че в 6-месечен срок от датата на одобряването им строителството не е започнало, както и когато разрешението за строеж е загубило правно действие.

(10) По искане на възложителя плановете по ал. 1 могат да бъдат одобрени от главния архитект на общината заедно с инвестиционния проект и вписани в разрешението за строеж. Те губят действието си при условията на ал. 6.

§ 2. Чл. 44 се изменя по следния начин:

Чл. 44. Дейностите по събиране, съхранение, преработване и/или обезвреждане на ИУГ (излезли от употреба гуми) се извършват от лица, притежаващи документ по чл. 35 от ЗУО.

§ 3. Чл. 47 се изменя по следния начин:

Чл. 47. Дейностите по събиране и транспортиране и по третиране на ИУМПС (излезли от употреба моторни превозни средства) се извършват от лица, притежаващи документ по чл. 35 ЗУО.

§ 4. В чл. 56 се правят следните изменения и допълнения:

а) Чл. 56, ал. 1 се изменя по следния начин:

Чл. 56. (1) За нарушаване на настоящата Наредба на физическите лица се налага глоба, а на едноличните търговци и юридическите лица – имуществена санкция, както следва:

б) В чл. 56, ал. 1 се създават нови т. 1 – т. 14:

1. За нарушения на чл. 7, т. 1 – т. 13, на физическите лица се налага глоба от 300 лв. до 1000 лв., а на едноличните търговци и юридическите лица се налага имуществена санкция в размер от 1400 лв. до 4000 лв.

2. За нарушения на чл. 7, т. 14 – т. 23, на физическите лица се налага глоба от 1000 лв. до 3000 лв.,, а на едноличните търговци и юридическите лица се налага имуществена санкция в размер от 3000 лв. до 10000 лв.

3. За нарушения на чл. 7, т. 24 – т. 27, на физическите лица се налага глоба от 300 лв. до 1000 лв., а на едноличните търговци и юридическите лица се налага имуществена санкция в размер от 1400 лв. до 4000 лв.

4. За нарушения на чл. 7, т. 28 - т. 29 на физическите лица се налага глоба от 300 лв. до 1000 лв., а на едноличните търговци и юридическите лица се налага имуществена санкция в размер от 3000 лв. до 10000 лв.

5. За нарушения на чл. 7, т. 30, на физическите лица се налага глоба от 1000 лв. до 3000 лв., а на едноличните търговци и юридическите лица се налага имуществена санкция в размер от 3000 лв. до 10000 лв.

6. За нарушения на чл. 7, т. 31 – т. 35, на физическите лица се налага глоба от 1400 лв. до 4000 лв., а на едноличните търговци и юридическите лица се налага имуществена санкция в размер от 3000 лв. до 10000 лв.

7. За нарушения на чл. 7, т. 36, на физическите лица се налага глоба от 300 лв. до 1000 лв., а на едноличните търговци и юридическите лица се налага имуществена санкция в размер от 3000 лв. до 10000 лв.

8. За нарушения на чл. 7, т. 37 – т. 40, на физическите лица се налага глоба от 1400 лв. до 4000 лв., а на едноличните търговци и юридическите лица се налага имуществена санкция в размер от 3000 лв. до 10000 лв.

9. За нарушения на чл. 7, т. 41 – т. 44, на физическите лица се налага глоба от 300 лв. до 1000 лв., а на едноличните търговци и юридическите лица се налага имуществена санкция в размер от 3000 лв. до 10000 лв.

10. За нарушения на чл. 7, т. 45 - т. 46, на физическите лица се налага глоба от 1400 лв. до 4000 лв., а на едноличните търговци и юридическите лица се налага имуществена санкция в размер от 3000 лв. до 10000 лв.

11. За нарушения на чл. 7, т. 47 - т. 48, на физическите лица се налага глоба от 300 лв. до 1000 лв., а на едноличните търговци и юридическите лица се налага имуществена санкция в размер от 1400 лв. до 4000 лв.

12. За нарушения на чл. 7, т. 49, на физическите лица се налага глоба от 300 лв. до 1000 лв., а на едноличните търговци и юридическите лица се налага имуществена санкция в размер от 3000 лв. до 10000 лв.

13. За нарушения на чл. 7, т. 50, на физическите лица се налага глоба от 300 лв. до 1000 лв., а на едноличните търговци и юридическите лица се налага имуществена санкция в размер от 1400 лв. до 4000 лв.

14. За други нарушения по настоящата Наредба на физическите лица се налага глоба от 300 лв. до 1000 лв., а на едноличните търговци и юридическите лица се налага имуществена санкция в размер от 1400 лв. до 4000 лв.

Предвид предлаганите промени на чл. 56, ал. 1 от Наредбата, с които се дефинира състава на административното нарушение, текстовете на чл. 56, ал. 2 и ал. 3 не следва да се отменят.

 **С явно гласуване от присъстващите 11 общински съветника с 11 гласа - „за”, 0 „против” и 0 „въздържал се” – решението се приема**

**ОТНОСНО:** Докладна записка относнодаване съгласие зачленство в Националната асоциация на председателите на общински съвети в Република България.

**РЕШЕНИЕ №18:**На основание чл.21, ал1, т.15 от ЗМСМА, във връзка с докладна записка с вх.№ К-164/27.11.2019 г., Общински съвет-Шабла:

Дава съгласие за член в Националната асоциация на председателите на Общински съвети в Република България да бъде д-р Йорданка Иванова Стоева – председател на Общински съвет-Шабла, като дължимия членски внос е за сметка на бюджета на Общината в частта „Общински разходи за Общински съвет и параграфа да разходи за членски внос и участие в нетърговски организации.

**С поименно гласуване от присъстващите 11 общински съветници с 11 гласа - „за”, 0 „против” и 0 „въздържал се” - решението се приема**

**„За“ – Йорданка Иванова Стоева – Йорданова; ; Красимир Георгиев Ялнъзов; Живко Спасов Иванов ;Ивелина Георгиева Янакиева – Демирева; Кирил Стефанов Кирилов, Елеонора Николова Василева; Нина Христова Петрова; Елка Йорданова Жечева; Стоян Стойчев Стоянов; Милена Петкова Тодорова;Мария Ставрева Недялова.**

**ОТНОСНО:** Докладна записка относноопределяне представител в Областния съвет за развитие на област Добрич.

**РЕШЕНИЕ №19:**На основание чл. 21, ал. 1, т. 15 от ЗМСМА, във връзка с чл. 22, ал. 2 от Закона за регионалното развитие , във връзка с докладна записка с вх.№ К-165/27.11.2019 г.Общински съвет-Шабла:

Определя за представител в Областния съвет за развитие на област Добрич Живко Спасов Иванов – общински съветник.

**С поименно гласуване от присъстващите 11 общински съветници с 11 гласа - „за”, 0 „против” и 0 „въздържал се” - решението се приема**

**„За“ – Йорданка Иванова Стоева – Йорданова; ; Красимир Георгиев Ялнъзов; Живко Спасов Иванов ;Ивелина Георгиева Янакиева – Демирева; Кирил Стефанов Кирилов, Елеонора Николова Василева; Нина Христова Петрова; Елка Йорданова Жечева; Стоян Стойчев Стоянов; Милена Петкова Тодорова;Мария Ставрева Недялова.**

**ОТНОСНО:** Докладна записка относноопределяне представител на Общинския съвет в Общото събрание на Националното сдружение на общините в Република България (НСОРБ).

**РЕШЕНИЕ №20:** На основание чл. 21, ал. 1, т. 15 от ЗМСМА, във връзка с чл. 12, ал. 2 и чл. 27, ал. 1 от Устава на НСОРБ,във връзка с докладна записка с вх.№ К-166/27.11.2019 г. Общински съвет – Шабла : 1.Определя за делегат в Общото събрание на Националното сдружение на общините в Република България представителя на общинския съвет д-р Йорданка Иванова Стоева-Йорданова – председател на Обшински съвет-Шабла.

 2.При невъзможност за участие на определения по т.1 делегат в заседание на Общото събрание, той ще бъде заместван от Живко Спасов Иванов – общински съветник.

 **С поименно гласуване от присъстващите 11 общински съветници с 11 гласа - „за”, 0 „против” и 0 „въздържал се” - решението се приема**

 **„За“ – Йорданка Иванова Стоева – Йорданова; ; Красимир Георгиев Ялнъзов; Живко Спасов Иванов ;Ивелина Георгиева Янакиева – Демирева; Кирил Стефанов Кирилов, Елеонора Николова Василева; Нина Христова Петрова; Елка Йорданова Жечева; Стоян Стойчев Стоянов; Милена Петкова Тодорова;Мария Ставрева Недялова.**

**ОТНОСНО:** Утвърждаване на кандидати за съдебни заседатели при Районен съд-Каварна.

**РЕШЕНИЕ №21:**На основание чл.21,ал.1, т.23 от ЗМСМА, във връзка с чл.68а ,ал.4 от Закона за съдебната власт, във връзка с Докладна с вх.№ 173 от 9.12.2019 г.на Временната комисия за избор на съдебни заседатели за Районен съд-Каварна, Общински съвет-Шабла:

1.Одобрява следните кандидати за съдебни заседатели при Районен съд-Каварна, както следва:

1.1.Галина Ганчева Петкова

1.2.Диана Александрова Димова

1.3.Димитрина Иванова Станева

1.4.Йорданка Райчева Варналиева

1.5.Катя Атанасова Николова

1.6.Нина Иванова Петрова

1.7.Светла Стефанова Колева

1.8.Янко Колев Цонков

 2.Утвърденият списък с одобрените кандидати за съдебни заседатели да бъде предложен за избиране от Общото събрание на Окръжен съд – Добрич.

**С поименно гласуване от присъстващите 11 общински съветници с 11 гласа - „за”, 0 „против” и 0 „въздържал се” - решението се приема**

**„За“ – Йорданка Иванова Стоева – Йорданова; ; Красимир Георгиев Ялнъзов; Живко Спасов Иванов ;Ивелина Георгиева Янакиева – Демирева; Кирил Стефанов Кирилов, Елеонора Николова Василева; Нина Христова Петрова; Елка Йорданова Жечева; Стоян Стойчев Стоянов; Милена Петкова Тодорова;Мария Ставрева Недялова.**

**ОТНОСНО:** Докладна записка относно актуализация на бюджета на община Шабла за 2019 година.

**РЕШЕНИЕ №22:**На основание чл. 52, ал. 1 и чл. 21, ал. 1, т. 6 от ЗМСМА, във връзка с чл.124, ал.1 и ал. 3 от Закона за публичните финанси и чл. 36, ал. 2 и ал. 3 от Наредбата за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на бюджета на Община Шабла, във връзка с докладна записка К-175/10.12.2019 г.Общински съвет-Шабла:

приема следните изменения и допълнения по бюджета на община Шабла за 2019 година:

§ 1. Изменя приходната част на бюджета на община Шабла за 2019 г., както следва:

1. § 61-02 „Tрансфери между бюджети - предоставени трансфери“ - „било“ (–) 135 735 лв., „става“ (–) 125 735 лв.;

§ 2. Изменя и допълва „Разчета за финансиране на капиталовите разходи на община Шабла за 2019 г.“, разпределен по обекти, функции, дейности, параграфи и източници на финансиране, съгласно Приложение № 3, в т. ч. приема вътрешно компенсирани промени на утвърдените разходи за обектите/проектите/позициите, финансирани със средства от целевата субсидия за капиталови разходи по чл. 50 от ЗДБРБ за 2019 г., както следва:

лв.

|  |  |  |  |  |  |
| --- | --- | --- | --- | --- | --- |
| Д-ст | § | *Наименование, местонахождение и функционално предназначение на обектите и № на проектите, финансирани със средства от ЕС* | Уточнен план | Уточнен план | Източници на финансиране |
| Предоставени целеви субсидии и трансфери от държавния бюджет и трансфери от други бюджетни организации | Собстве-ни средства | Собстве-ни средства | в т.ч. по чл. 127, ал. 2 от ЗПФ | в т.ч. по чл. 127, ал. 2 от ЗПФ |
| “Било” | “Става” | § | “Било” | “Става” | “Било” | “Става” | “Било” | “Става” |
| 2122 | 5100 | *Основен ремонт на покривa на кметство с. Горун – РП, СМР, Авторски и СН, Оценка за съответствие* | 55 000 | 54 692 | 31-13 | 55 000 | 54 692 | 0 | 0 | 0 | 0 |
| 3322 | 5100 | *Технически проект, заснемане и конструктивно становище, енергийно обследване и сертифициранена на учебна сграда и физкултурен салон на СУ „Асен Златаров“ гр.Шабла* | 8 900 | 8 801 | 31-13 | 8 900 | 8 801 | 0 | 0 | 0 | 0 |
| 2603 | 5100 | *Актуализация на изработени Технически проекти необходими на община Шабла за кандидатстване с проект: „Реконструкция и рехабилитация на водоснабдителни системи и съоръжения в с. Горун, с. Граничар, с. Дуранкулак и с. Тюленово, община Шабла* | 0 | 17 277 | 31-13 | 0 | 17 277 | 0 | 0 | 0 | 0 |
| 2606 | 5100 | *Тротоари по ул. "Равно поле" и ул. "Нефтяник", гр. Шабла (2-ра фаза)* | 20 000 | 18 664 | 31-13 | 20 000 | 18 664 | 0 | 0 | 0 | 0 |
| 2619 | 5202 | *Работен проект за изграждане на обслужващ обект в ПИ 83017.505.459, обш. Шабла* | 8 000 | 7 470 | 31-13 | 8 000 | 7 470 | 0 | 0 | 0 | 0 |
| 2619 | 5206 | *Работен проект за изграждане на "Рибарско селище" в с. Крапец, общ. Шабла* | 15 000 | 15 000 | 31-13 | 15000 | 0 | 0 | 15 000 | 0 | 15 000 |
| 2714 | 5205 | *Доставка на спортни уреди за "Младежки център" - с. Крапец, общ. Шабла* | 5 000 | 4 996 | 31-13 | 5 000 | 4 996 | 0 | 0 | 0 | 0 |

§ 3. Задължава кмета на Общината, да разпредели одобрените средства по приходната и разходната част на общинския бюджет, по пълна бюджетна класификация, и по разпоредители с бюджет.

**С поименно гласуване от присъстващите 11 общински съветници с 11 гласа - „за”, 0 „против” и 0 „въздържал се” - решението се приема**

**„За“ – Йорданка Иванова Стоева – Йорданова; ; Красимир Георгиев Ялнъзов; Живко Спасов Иванов ;Ивелина Георгиева Янакиева – Демирева; Кирил Стефанов Кирилов, Елеонора Николова Василева; Нина Христова Петрова; Елка Йорданова Жечева; Стоян Стойчев Стоянов; Милена Петкова Тодорова;Мария Ставрева Недялова.**

**ОТНОСНО:** Докладна записка относно съгласие за предоставяне под наем на полски пътища за стопанската 2019/2020 година

**РЕШЕНИЕ №23:** На основание чл.21, ал.1, т.8 от ЗМСМА; чл.8, ал.1 от ЗОС, чл.37в, ал.4, ал.16 и ал.17 от ЗСПЗЗ, във връзка с докладна записка с вх.№К-156/14.11.2019 г. Общински съвет-Шабла:

1.Дава съгласие да се предоставят под наем за стопанската 2019/2020г. общински имоти – полски пътища на участниците в споразуменията по чл.37в от ЗСПЗЗ на цена средно рентно плащане за съответното землище.

2.Ползвателят, на който са предоставени полските пътища, осигурява достъп до имотите, декларирани и заявени за ползване в реални граници през следващата стопанска година.

3.Възлага на Кмета на община Шабла да извърши последващите законови действия.

**С поименно гласуване от присъстващите 9 общински съветници с 9 гласа - „за”, 0 „против” и 0 „въздържал се” - решението се приема**

**„За“ – Йорданка Иванова Стоева – Йорданова; ; Красимир Георгиев Ялнъзов; Ивелина Георгиева Янакиева – Демирева; Елеонора Николова Василева; Нина Христова Петрова; Елка Йорданова Жечева; Стоян Стойчев Стоянов; Милена Петкова Тодорова;Мария Ставрева Недялова.**

**ОТНОСНО:** Докладна записка относно продажба на земя – частна общинска собственост на собственика на законно построена върху нея сграда

**РЕШЕНИЕ №** **24:**На основание чл.21, ал.1, т.8 от ЗМСМА и чл.8, ал.9 от ЗОС,във връзка с с докладна записка с вх.№ К-167/29.11.2019 г. Общински съвет - Шабла

Допълва приетата програма за управление и разпореждане с имотите общинска собственост за 2019 г., както следва:

**раздел ІІІ, точка 1 „Продажба на земя”:**

* ПИ 83017.505.446 с площ 111 кв.м по кадастралната карта на гр.Шабла СО „Кария”

**С поименно гласуване от присъстващите 11 общински съветници с 11 гласа - „за”, 0 „против” и 0 „въздържал се” - решението се приема**

**„За“ – Йорданка Иванова Стоева – Йорданова; ; Красимир Георгиев Ялнъзов; Живко Спасов Иванов ;Ивелина Георгиева Янакиева – Демирева; Кирил Стефанов Кирилов, Елеонора Николова Василева; Нина Христова Петрова; Елка Йорданова Жечева; Стоян Стойчев Стоянов; Милена Петкова Тодорова;Мария Ставрева Недялова.**

**РЕШЕНИЕ №25:** На основание чл. 21, ал,1, т.8 от ЗМСМА; чл.35, ал.3 от ЗОС и чл.48 от НРПУРОИ, във връзка с докладна записка с вх.№ К-167/29.11.2019 г. Общински съвет - Шабла

Дава съгласие да се извърши продажба на имот частна общинска собственост, представляващ ПИ 83017.505.446 по к.к. на гр.Шабла, СО „Кария”, целият с площ от 111 кв.м, съгласно АОС № 1802/27.09.2019 г., вписан под № 38, том VІІ, вх.рег.№ 2148/02.10.2019 г., на Янка Христова Иванова, като одобрява пазарната оценка от лицензиран оценител в размер на 3997,00 лева без ДДС.

 Възлага на Кмета на община Шабла да извърши последващите действия.

**С поименно гласуване от присъстващите 11 общински съветници с 11 гласа - „за”, 0 „против” и 0 „въздържал се” - решението се приема**

**„За“ – Йорданка Иванова Стоева – Йорданова; ; Красимир Георгиев Ялнъзов; Живко Спасов Иванов ;Ивелина Георгиева Янакиева – Демирева; Кирил Стефанов Кирилов, Елеонора Николова Василева; Нина Христова Петрова; Елка Йорданова Жечева; Стоян Стойчев Стоянов; Милена Петкова Тодорова;Мария Ставрева Недялова.**

**ОТНОСНО:** Докладна записка относно продажба на земя – частна общинска собственост на собственика на законно построена върху нея сграда.

**РЕШЕНИЕ №26:** На основание чл.21, ал.1, т.8 от ЗМСМА и чл.8, ал.9 от ЗОС,във връзка с докладна записка с вх.№ К-168/29.11.2019 г. Общински съвет - Шабла

Допълва приетата програма за управление и разпореждане с имотите общинска собственост за 2019 г., както следва:

**раздел ІІІ, точка 1 „Продажба на земя”:**

* ПИ 83017.505.454 с площ 80 кв.м по кадастралната карта на гр.Шабла СО „Кария”

**С поименно гласуване от присъстващите 11 общински съветници с 11 гласа - „за”, 0 „против” и 0 „въздържал се” - решението се приема**

**„За“ – Йорданка Иванова Стоева – Йорданова; ; Красимир Георгиев Ялнъзов; Живко Спасов Иванов ;Ивелина Георгиева Янакиева – Демирева; Кирил Стефанов Кирилов, Елеонора Николова Василева; Нина Христова Петрова; Елка Йорданова Жечева; Стоян Стойчев Стоянов; Милена Петкова Тодорова;Мария Ставрева Недялова.**

**РЕШЕНИЕ №** **27:**На основание чл. 21, ал,1, т.8 от ЗМСМА; чл.35, ал.3 от ЗОС и чл.48 от НРПУРОИ, във връзка с докладна записка с Вх.№ К-168/29.11.2019 г. Общински съвет гр. Шабла :

1.Дава съгласие да се извърши продажба на имот частна общинска собственост, представляващ ПИ 83017.505.454 по к.к. на гр.Шабла, СО „Кария”, целият с площ от 80 кв.м, съгласно АОС № 1803/27.09.2019 г., вписан под № 37, том VІІ, вх.рег.№ 2149/02.10.2019 г., на Янка Христова Иванова, като одобрява пазарната оценка от лицензиран оценител в размер на 2 797,00 лева без ДДС.

 2. Възлага на Кмета на община Шабла да извърши последващите действия.

**С поименно гласуване от присъстващите 11 общински съветници с 11 гласа - „за”, 0 „против” и 0 „въздържал се” - решението се приема**

**„За“ – Йорданка Иванова Стоева – Йорданова; ; Красимир Георгиев Ялнъзов; Живко Спасов Иванов ;Ивелина Георгиева Янакиева – Демирева; Кирил Стефанов Кирилов, Елеонора Николова Василева; Нина Христова Петрова; Елка Йорданова Жечева; Стоян Стойчев Стоянов; Милена Петкова Тодорова;Мария Ставрева Недялова.**

**ОТНОСНО:** Докладна записка относно прогласяване погасено по давност право на строеж.

**РЕШЕНИЕ №28:** На основание чл.67 от Закона за собствеността, чл.65, ал.1 от ЗОС и чл.57 от НРПУРОИ, във връзка с докладна записка с Вх.№ К-169/02.12.2019 г.,Общински съвет - Шабла :

1. Прогласява по давност правото на строеж върху урегулиран поземлен имот ХVІІІ-19, кв.8 по ПУП-ПРЗ на с.Езерец, идентичен с ПИ 27108.501.381 по кадастрална карта, целият с площ 754 кв.по к.к. на същото село, учредено възмездно със Заповед № РД-04-179/13.04.2009 г. и Договор от 28.04.2009 г., вписан под № 69, том VІ, вх.рег.№1868/22.05.2009 г. на Мирослав Тодоров Кръстев.

2. Възлага на Кмета на Общината да издаде заповед и извърши последващите действия по фактическото изземване на имота.

**С явно гласуване от присъстващите 11 общински съветника с 11 гласа - „за”, 0 „против” и 0 „въздържал се” – решението се приема**

**Председател на ОбС-Шабла :**

 **/Д-р Йорданка Стоева/**

**Вярно с оригинала при ОбС-Шабла**

**Снел преписа:**

 **/Н.Иванова/**